standard atmosfære
Store norske leksikon,Realfag,Fysikk,Mål og vekt
Standard atmosfære er en målenhet for trykk. Enhetsverdien skal representerer det midlere atmosfæriske trykk ved havnivået, langs den breddegraden som går gjennom Paris. Symbolet for standard atmosfære er atm.
Enheten er ikke en SI-enhet, men ble i 1954 godkjent som en enhet for allmenn bruk av Generalkonferansen for mål og vekt (CGPM). Enhetsverdien fikk da en endelig og presis størrelse som ble fastsatt til: 1 atm = 1 013 250 dyn per kvadratcentimeter  SI-enheten for trykk er pascal (Pa). 1 atm = 101 325 Pa Sammenlignet med trykkenhetene teknisk atmosfære (at), bar, torr (Torr, mmHg) og pounds per square inch (psi) er: 1 atm = 1,0332 at = 1,01325 bar = 760 Torr = 14,696 psi Les mer i Store norske leksikon teknisk atmosfære pascal